Georgina Sabat de Rivers

Georgina Sabat Mercadé, Sabat Guernica, Sabat de Rivers edo Sabat-Rivers (Santiago, Kuba, 1924ko ekainaren 20a – Miami, AEB, 2008ko maiatzaren 7a) hispanista izan zen, XVIII. mendeko literaturan, XIX. mendekoan eta hispanoamerikar literaturan espezializatutakoa.

 Bizitza 
Kubako Santiagon jaio zen, Kubara emigratu zuen familia katalan batean. Kuba eta Espainia artean eman zituen lehen urteak. Lehen ikasketak Bartzelonan egin zituen eta bigarren mailako ikasketak Santiagon (Kuba). Frantsesean graduatu zen Sorbonan eta Ekialdeko Unibertsitatean 1955. urtean. 1961. urtean Kubako Iraultzaren ostean, Ameriketako Estatu Batuetara joan zen seme-alabekin batera. Washington Hiriko eremuan bizi izan zen eta Elias L. Rivers hispanista ezagutu zuen. 1969. urtean ezkondu zen harekin, Baltimoreko Johns Hopkins Unibertsitatean maistratasun bat eta Hizkuntza Erromanikoetan (Frantsesa eta Gaztelania) doktoretza bat lortu zuen urte berean.

Georgina Sabat Dorothy Schons-en ikaslea izan zen, 20ko hamarkadan Ameriketako Estatu Batuetan Juana Inés de la Cruz mojaren historia berreskuratu zuena  eta haren "Primero sueño" poemari buruzko tesia egin zuen. 

Georgetown Visitation Unibertsitatean eta Western Maryland Unibertsitatean sartu zen frantseseko irakasle lanetan, eta azken erakunde horretako Hizkuntza Modernoen Saileko burua izan zen 1974. urtetik 1978. urtera. Literatura hispanoamerikar kolonialeko eta poesia barroko hispanoamerikarreko irakaslea izan zen New Yorkeko Suny at Stony Brook estatu-unibertsitateko Hizkuntza hispanikoak eta literatura sailean, 1978. urtetik erretiroa hartu zuen arte. 

2008. urteko maiatzaren 7an hil zen. Urtebete lehenago garuneko odoljarioa izan zuen eta berba barik geratu zen.

 Lanak 
Batez ere Juana Inés de la Cruz mojaren lana ikertu zuen, eta harengandik hainbat testu kaleratu zituen, bereziki bere poesia (Inmersion castálida, Madril: Castalia, 1982). Iberoamerikako Literaturaren Nazioarteko Institutuan askotan jardun zuen, eta Revista Iberoamericana aldizkariko zuzendaritza-mahaiko eta argitalpen-batzordeko kidea izan zen.

Bere lehen liburua El "Sueño" de sor Juana Inés de la Cruz: Tradiciones literarias y originalidad izan zen, Literatur tradizioak eta orijinaltasuna (1976), eta gero Estudios de literatura hispanoamericana: Sor Juana Inés de la Cruz y otros poetas barrocos de la colonia (1992) jarraitu zuen, aldizkari espezializatu eta kongresuetan kaleratutako titulu, argitalpen eta artikulu ugariren artean. 

 Bizitza pertsonala 
Ondorengoak izan zituen: Armando, Antonio, Rodolfo, eta Mimi Guernica Kuban. 1969. urtean Elias L. Rivers hispanistarekin ezkondu zen.

 Argitalpenak 

 Sor Juana y su "Sueño": antecedentes científicos en la poesía del Siglo de Oro. Cuadernos Hispanoamericano. 310. zenbakia. 1976. urteko apirila
 Biografías: Sor Juana vista por Dorothy Schons y Octavio Paz. State Univerity of New York, Stony Brook.

 Erreferentziak 

 Bibliografia 

 VVAA Estudios sobre escritoras hispánicas en honor de Georgina Sabat-Rivers. Castalia argitaletxea (1992) ISBN 978-84-7039-642-7 Sarrera eta edizioa: Lou Charnon-Deutsch
 Kanpo estekak 
 Georgina Sabat de Rivers-en lanak Virtual Cervantes liburutegian

Kategoria:Santiagotarrak (Kuba)
Kategoria:Miamin hildakoak
Kategoria:Kubako saiakeragileak
Kategoria:Emakume saiakeragileak
Kategoria:Hispanistak
Kategoria:Wikipedia:14 elementuko autoritate kontrola duten orriak